La polmonite la xe na malatia dei polmoni e pì in generale del sistema respiratorio, caraterizà da l'infiamasion de i alveoli polmonari, i cuali, rienpièndose de licuido, i ostacola la funsion respiratoria. Solitamente la xe causà da un'infesion dovusa a virus, bateri e altri microrganismi, e meno frecuentemente come consevensa de la soministrasion de racuanti fàrmaghi o de altre condision fìxeghe cuali alcune malatte autoimuni.